
R O M Â N I A                                                                                                                                                                                                                    

JUDEŢUL TIMIŞ

ORAŞUL DETA

P R I M A R

Nr. 12385/02.12.2025
REFERAT DE APROBARE

a proiectului de hotărâre privind aprobarea modificării fluxurilor de deșeuri în vederea prevenirii necolectării deșeurilor din U.A.T.-urile aferente Zonei 3 – Deta până la reluarea fluxului normal privind transferul deșeurilor prin Centrul de colectare Deta.
Ținând cont de:

- Hotărârea Adunării Generale a Asociaţilor “Asociaţia de Dezvoltare Intercomunitară Deşeuri Timiş (ADID TIMIŞ)” implicaţi în zona 3 - Deta nr. 34/27.11.2025 prin care ne informează asupra blocajului apărut în cadrul gestionării deșeurilor din cadrul Sistemului Integrat de Management al Deșeurilor Timiș ca urmare refuzului primirii deșeurilor municipale la Centrul de Colectare Deta de către S.C. POLARIS M. HOLDING S.R.L., operator care gestionează Centrul de colectare Deta, în vederea prevenirii necolectării deșeurilor din U.A.T.-urile aferente Zonei 3–Deta până la reluarea fluxului normal privind transferul deșeurilor prin Centrul de colectare;
- Hotărârea Comitetului Județean pemtru Situații de Urgență nr. 5/25.11.2025 prin care se adoptă strategia prezentată de Asociația de Dezvoltare Intercomunitară Deșeuri Timiș (ADID), în vederea prevenirii pe viitor a riscului apariției unei noi stări potențial generatoare de situații de urgență cu impact asupra sănătății populației și a mediului înconjurător în județul Timiș.
În conformitate cu prevederile art. 3, lit. e) și art. 30 din Legea serviciului de salubrizare a localităților nr. 101/2006, republicată, cu modificările și completările ulterioare, art. 7, alin. (1), lit. b) și art. 9, alin. (2), lit. e) din Legea nr. 51/2006 a serviciilor comunitare de utilităţi publice, republicată, cu modificările și completările ulterioare, art. 133, alin. (2) lit. a), art. 134, alin. (1), lit. a) și art. 136 din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, am inițiat proiectul de hotărâre privind aprobarea modificării fluxurilor de deșeuri în vederea prevenirii necolectării deșeurilor din U.A.T.-urile aferente Zonei 3 – Deta până la reluarea fluxului normal privind transferul deșeurilor prin Centrul de colectare Deta, pe care îl supun aprobării.
PRIMAR,

Ec. Petru ROMAN
